14. Beskæftigelsesplan 2021 (Åben)
Tidl. politisk behandling
AU, 11.08.20, pkt. 27 
Forventet sagsgang
AU, ØK, BY
Lovgrundlag
Lov om organisering og understøttelse af 
beskæftigelsesindsatsenmv. 
SAGENS INDHOLD
Byrådet skal i denne sag tage stilling til forslag til Beskæftigelsesplan 2021. 
Byrådet skal senest ved udgangen af hvert år vedtage en beskæftigelsesplan for det kommende års 
beskæftigelsesindsats. 
Beskæftigelsesplanen tager afsæt i de vejledende mål, som beskæftigelsesministeren årligt udmelder. 
Herudover har Favrskov Kommune også mulighed for at fastsætte egne indsatser og mål for 
beskæftigelsesindsatsen i 2021.
Beskæftigelsesministeren udmeldte 15. juni 2020 fem beskæftigelsespolitiske mål for 2021:
 
1.     Alle ledige skal have en værdig sagsbehandling
2.     Flere ledige skal opkvalificeres
3.     Flere flygtninge og familiesammenførte skal være selvforsørgende
4.     Flere personer med handicap skal i beskæftigelse
5.     Virksomhederne skal sikres den nødvendige og kvalificerede arbejdskraft.
I grundlaget for udarbejdelsen af beskæftigelsesplanen skal indgå en status, som viser resultater og effekter 
af beskæftigelsesindsatsen i jobcentret for det foregående år. Arbejdsmarkedsudvalget blev 11. august 
2020 forelagt en midtvejsopfølgning på Beskæftigelsesplan 2020. I forlængelse af dette drøftede 
Arbejdsmarkedsudvalget indholdet i Beskæftigelsesplan 2021. De foreløbige resultater, der fremgik af 
opfølgningen på Beskæftigelsesplanen 2020, var påvirkede af situationen med COVID-19, og derfor er 
flere af målene blevet videreført i beskæftigelsesplanen for 2021.  
På den baggrund indeholder udkast til Beskæftigelsesplan 2021 følgende målsætninger:
1.
Samarbejdet med virksomhederne skal styrkes (ministermål 5)
Jobcenter [adresse] vil iværksætte initiativer, der medvirker til at styrke og kvalificere samarbejdet med 
og serviceringen af virksomhederne.
2.
Ledigheden blandt forsikrede ledige med østeuropæisk baggrund skal nedbringes
Forsikrede ledige med østeuropæisk baggrund skal maksimalt udgøre 5 % af forsikrede ledige, 
svarende til et fald på 3,6 %-point ift. juli 2020.
3.
Flere flygtninge og familiesammenførte skal være selvforsørgende (ministermål 3)
Som minimum skal yderligere 15 flygtninge i job, uddannelse eller IGU i løbet af 2021, svarende til 13 
% af de ledige flygtninge i september 2020. Heraf skal halvdelen være kvinder.
4.
Flere unge skal i job eller uddannelse
Byråd
24-11-2020 19:00
Sagsnr. MOD-2020-00104
DokID: 
Sagsbehandler: Annemette Mogensen 
Michala Rasmussen (tinj)
Antallet af unge på uddannelseshjælp skal maksimalt være 240 personer ultimo 2021, svarende til fald 
på 6 % ift. det forventede niveau ultimo 2020 på 256 personer.
5.
Styrket indsats for borgere med handicap med særlig fokus på borgere med psykisk sygdom og 
sårbarhed (ministermål 4).
Flere borgere skal opnå progression i deres fleksjob i form af øget arbejdstid.
6.
Flere ledige skal opkvalificeres (ministermål 2)
Jobcenter [adresse] vil iværksætte forskellige initiativer til opkvalificering af ufaglærte ledige og ledige 
med forældede kompetencer.  
Forslag til Beskæftigelsesplan 2021 er vedlagt som bilag.
VURDERING
Målene i forslag til Beskæftigelsesplan 2021 afspejler, at der som følge af COVID-19 er en stigende 
ledighed og stor usikkerhed på arbejdsmarkedet den kommende tid. Derfor sætter beskæftigelsesmålene 
både fokus på de borgere, som har vanskeligere ved at finde en plads på arbejdsmarkedet og de ledige, 
der som udgangspunkt er tættere på arbejdsmarkedet. 
Job og Økonomi forventer, at indsatserne i forlængelse af målene i Beskæftigelsesplan 2021 medvirker til, 
at den periode, hvor borgerne er på offentlig forsørgelse nedbringes, og at flere borgere på offentlig 
forsørgelse på sigt kommer i job eller uddannelse. 
ØKONOMI
Forslag til Beskæftigelsesplan 2021 har i sig selv ingen økonomiske konsekvenser, men budgettet for 2021-
24 er lavet med udgangspunkt i, at Favrskov Kommune lever op til de målsætninger, som er i 
beskæftigelsesplanen.
INDDRAGELSE
Favrskov Arbejdsmarkeds Forum har haft mulighed for at komme med input til Beskæftigelsesplan 2021.
INDSTILLING
Direktøren for Job og Økonomi indstiller til Byrådet:
1.
At forslag til Beskæftigelsesplan 2021 godkendes.
BESLUTNING
Arbejdsmarkedsudvalget, 3. november 2020:
Fraværende: Ingen
Indstilles godkendt med den ændring, at målsætning 4 ”Flere unge skal i job eller uddannelse” ændres fra:
”Antallet af unge på uddannelseshjælp skal maksimalt være 240 personer ultimo 2021, svarende til fald
på 6 % ift. det forventede niveau ultimo 2020 på 256 personer.”
til:
”Antallet af unge på uddannelseshjælp skal maksimalt være 230 personer ultimo 2021, svarende til fald
på 10 % ift. det forventede niveau ultimo 2020 på 256 personer”
Økonomiudvalget. 17. november 2020:
Fraværende: Ingen
Indstillingen fra Arbejdsmarkedsudvalget indstilles godkendt.  
Byrådet, 24. november 2020:
Fraværende: Ingen
Godkendt. 
Bilag
1.
Beskæftigelsesplan 2021 (1187997)
